NORAKSTS

|  |  |
| --- | --- |
| 18.06.2020. | Nr.11/11 |

**ILGTERMIŅA AIZŅĒMUMA ŅEMŠANA PROJEKTA**

**“JAUNAS PIRMSSKOLAS IZGLĪTĪBAS IESTĀDES BRĪVĪBAS BULVĀRĪ 31A, JELGAVĀ BŪVNIECĪBAI” ĪSTENOŠANAI**

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, A.Rublis), **PRET –** nav, **ATTURAS – 1** (L.Zīverts),

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, Jelgavas pilsētas domes 2020.gada 30.aprīļa lēmumu Nr.7/7 “Investīciju projekta “Jaunas pirmsskolas izglītības iestādes Brīvības bulvārī 31A, Jelgavā būvniecību” iesnieguma iesniegšana”, likuma “Par valsts budžetu 2020.gadam” 13.panta 6.daļu, Ministru kabineta 2020.gada 2.jūnija rīkojumu Nr.299 ”Par atbalstītajiem pašvaldību investīciju projektiem jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai, kuriem piešķirams valsts budžeta aizdevums”, Ministru kabineta 2019.gada 10.decembra noteikumiem Nr.590 ”Noteikumi par pašvaldību aizņēmumiem un galvojumiem”,

**JELGAVAS PILSĒTAS DOME NOLEMJ:**

1. Ņemt Valsts kasē vai kredītiestādē ar tās noteikto kredīta procentu likmi ilgtermiņa aizņēmumu projekta “Jaunas pirmsskolas izglītības iestādes Brīvības bulvārī 31A, Jelgavā būvniecība” īstenošanai 1 904 000 *euro* (viens miljons deviņi simti četri tūkstoši *euro*) uz 30 gadiem sadalot attiecīgi pa gadiem:
	1. 2020.gadā – 1 109 000 *euro* (viens miljons viens simts deviņi tūkstoši *euro*);
	2. 2021.gadā – 795 000 *euro* (septiņi simti deviņdesmit pieci tūkstoši *euro*).
2. Aizņēmuma pamatsummas atmaksu sākt ar 2023.gada 20.jūliju.
3. Aizņēmuma atmaksu garantēt ar Jelgavas pilsētas pašvaldības budžetu.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 18.jūnijā